En 58-årig grønlandsk kvinde henvendte sig mandag eftermiddag hos lægevagten i Frederikshavn med en promille, der var noget højere end vanligt set. Hos lægevagten vurderede man ikke, at hun havde brugt for anden hjælp end en god nats søvn og måske et par hovedpinepiller, og kvinden blev derfor sendt afsted uden nogen behandling. Det var kvinden langt fra tilfreds med, og da hun kommer ud, lader hun sine frustrationer gå ud over en personbil. - Den får flere buler og ridser, og det er der nogen, der ser, så vi tager derud og foretager en anholdelse, og hun har fået en overnatning i detentionen i Frederikshavn, siger vagtchef ved Nordjyllands Politi Karsten Højrup Kristensen. Efter hærværksepisoden og mulighed for at sove rusen ud er kvinden tirsdag morgen blevet løsladt.

Referat:
En særdeles beruset kvinde blev mandag eftermiddag afvist af lægevagten i Frederikshavn, hvorefter hun gik amok på en personbil.